Invitat marți la ProSport LIVE, Ionuț Lupescu (49 de ani) a susținut că sportul românesc poate fi redesat și prin implicarea administrațiilor locale. Fostul mijlocaș din Bundesliga a dat exemplul Rusiei, unde Vladimir Putin, fost judoka și un mare pasionat al sportului de pe tatami, le-a comunicat explicit oamenilor care stau cocoțați pe bani că trebuie să investească în sport.

„Noi nu avem oligarhii din Rusia, chestia privată în sport e falimentară la noi. Acolo, în Rusia, Putin le-a spus >, iar cei cu bani au ascultat directivele. Oligarhii au investit bani, n-au stat pe gânduri. Trebuie să vezi administrațiile locale ca posibili finanțatori, trebuie să salvezi sportul într-un fel”, a spus Lupescu, la ProSport LIVE.

În timpul Jocurilor Olimpice de la Soci 2014, un personaj important din olimpismul românesc povestea pentru ProSport strategia lui Putin pentru ca regalul din Rusia să impresioneze o lume întreagă. „Putin le-a zis oligarhilor să ajute cu bani comitetul de organizare al JO de iarnă. În secunda doi, toți oamenii care aveau legături cu sportul prin mii sau printr-un singur fir… au sărit cu banii!”.

Școlit la juniorii din Ștefan cel Mare, fiul fostului mare rapidist Culae Lupescu a adunat 86 de delecții în prima reprezentativă și a înscris de șase ori. A participat la Coppa del Mondo și World Cup și a îmbrăcat tricoul galben la EURO 1996 și EURO 2000. Ionuț Lupescu va candida la alegerile pentru șefia FRF, programate pe 18 aprilie. Emisiunea ProSport LIVE de marți o puteți viziona pe pagina noastră de facebook. Răzvan Burleanu, Marcel Pușcaș și Victoraș Iacob sunt ceilalți oameni de fotbal care și-au depus candidatura pentru cel mai important birou de la Casa Fotbalului.